CELEX: 62016TN0191
Language: fi
Date: 2016-04-25 00:00:00
Title: Asia T-191/16: Kanne 25.4.2016 – Lito Maieftiko Gynaikologiko kai Cheirourgiko Kentro v. komissio

11.7.2016   
            
            
               FI
            
            
               Euroopan unionin virallinen lehti
            
            
               C 251/33
            
         Kanne 25.4.2016 – Lito Maieftiko Gynaikologiko kai Cheirourgiko Kentro v. komissio
   (Asia T-191/16)
   (2016/C 251/39)
   Oikeudenkäyntikieli: kreikka
   
      Asianosaiset
   
   
      Kantaja: Lito Maieftiko Gynaikologiko kai Cheirourgiko Kentro AE (Ateena, Kreikka) (edustaja: asianajaja E. Tzannini)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               hyväksymään kanteen
            
         
               —
            
            
               kumoamaan riidanalaisen toimen eli 16.2.2016 annetun Euroopan komission päätöksen C(2016) 1080, joka koskee 109 415,20 euron suuruisen määrän takaisin perimistä korkoineen LITO HOSPITAL FOR WOMEN AE:lta
            
         
               —
            
            
               toteamaan, että hankkeessa työskennelleen kantajan henkilöstön työaika vastaa kannekirjelmässä selostetuissa tosiseikoissa mainittua työaikaa
            
         
               —
            
            
               ottamaan huomioon kantajan väitteet, jos se katsoisi, että 5.11.2009 päivätyssä kirjelmässä ilmoitetut määrät on palautettava
            
         
               —
            
            
               kumoamaan riidanalaisen toimen myös siltä osin kuin se koskee kolmatta erää, jota ei ole maksettu
            
         
               —
            
            
               korvaamaan mahdollisesti palautettavat määrät mainittuun kolmanteen erään kuuluvilla määrillä, joita ei ole koskaan maksettu ja joiden maksaminen on keskeytetty 10 vuotta sitten
            
         
               —
            
            
               toteamaan, että nyt käsiteltävänä oleva kanne keskeyttää kolmannen erän maksua koskevan oikeuden vanhentumisen
            
         
               —
            
            
               velvoittamaan komission korvaamaan kantajan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kuuteen kanneperusteeseen.
   
               1)
            
            
               Ensimmäinen kanneperuste, joka perustuu siihen, että Euroopan komissio on rikkonut oikeussääntöä, sekä siihen, että Euroopan komissio ei voinut toteuttaa nyt esillä olevassa asiassa toimea, joka voidaan riitauttaa SEUT 263 artiklan nojalla.
            
         
               2)
            
            
               Toinen kanneperuste, joka perustuu siihen, että Euroopan komissio ei ole ottanut huomioon sille esitettyä näyttöä.
            
         
               3)
            
            
               Kolmas kanneperuste, joka perustuu siihen, että Euroopan komissio ei ole ottanut huomioon menettelyn kuluessa esiin tulleita tosiseikkoja.
            
         
               4)
            
            
               Neljäs kanneperuste, joka perustuu siihen, että luottamuksensuojan periaatetta on loukattu.
            
         
               5)
            
            
               Viides kanneperuste, joka perustuu siihen, että sopimusmääräys, jossa vahvistetaan yksi ainoa keino osoittaa työt toteutetuiksi, on kohtuuton.
            
         
               6)
            
            
               Kuudes kanneperuste, joka perustuu siihen, että komission vaatima saatava on vanhentunut.